RESOLUCIÓN do 27 de marzo de 2009 pola que se ordena a publicación do acordo do Consello da Xunta de Galicia do 26 de marzo de 2009 polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/04/2009

A aprobación da modificación da relación de postos de traballo da Consellería de Pesca e Asuntos Marítimos xustifícase pola adaptación dos postos do anterior Servizo de Protección de Recursos e que na actualidade dependen do Servizo de Gardacostas de Galicia, xa que non estaban abertos ás novas escalas creadas pola Lei 2/2004, do 21 de abril, pola que se crea o Servizo de Gardacostas de Galicia.
En consecuencia, por proposta da Consellería de Pesca e Asuntos Marítimos, consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia na súa reunión do día 26 de marzo de 2009, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Pesca e Asuntos Marítimos nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro.-Clasificar de libre designación, ademais dos postos de traballo de subdirectores/as xerais e secretarios/as de alto cargo, os postos que a seguir se relacionan en aplicación dos criterios de excepcionalidade que á marxe se indican, de conformidade co previsto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e o disposto mediante acordo do 28 de xaneiro de 2008 asinado polo conselleiro de Presidencia, Administracións Públicas e Xustiza e polas organizacións sindicais.
Ver referencia pdf "06700D002P010.PDF"
Visto o acordo adoptado polo Consello da Xunta de Galicia na súa reunión do vinte e seis de marzo de dous mil nove, relativo á aprobación da modificación da relación de postos de traballo da Consellería de Pesca e Asuntos Marítimos, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de marzo de 2009.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "06700D002P010.PDF"
CÓDIGO-DESCRICIÓN DAS TITULACIÓNS ACADÉMICAS:
2021	LIC. BIOLOXÍA.
2037	LIC. VETERINARIA.
CÓDIGO-DESCRICIÓN DAS FORMACIÓNS ESPECÍFICAS:
020	COÑECEMENTOS INFORMÁTICA NIVEL USUARIO (MÉRITO).
087	FORMACIÓN EN MATERIA DE SEGURANZA ALIMENTARIA E INSPECCIÓN
(MÉRITO).
108	TITULACIÓN PROFESIONAL DE MECÁNICO NAVAL MAIOR OU MECÁNICO
NAVAL DE PRIMEIRA OU CALQUERA OUTRA TITULACIÓN NÁUTICA QUE TEÑA
ATRIBUCIÓNS PROFESIONAIS DE DESPACHO DE BUQUES CON POTENCIA
MOTRIZ IGUAL OU SUPERIOR ÁS ANTERIORES (R.I.).
109	TITULACIÓN PROFESIONAL DE PATRÓN DE PESCA DE ALTURA OU PATRÓN
MAIOR DE CABOTAXE OU CALQUERA OUTRA TITULACIÓN NÁUTICA QUE
TEÑA ATRIBUCIÓNS PROFESIONAIS DE DESPACHO DE BUQUES IGUAL OU
SUPERIOR ÁS ANTERIORES (R.I.).
111	TITULACIÓN PROFESIONAL DE MARIÑEIRO PESCADOR OU CERTIFICADO DE
COMPETENCIA DE MARIÑEIRO OU EQUIVALENTE (R.I.).
640	PARA PERSOAL DOUTRA ADMINISTRACIÓN, CURSO DE PERFECCIONAMENTO
DE GALEGO (R.I.).
713	CURSO DE FORMACIÓN DE FUNCIONARIOS DA CONSELLERÍA DE PESCA,
MARISQUEO E ACUICULTURA PARA O RECOÑECEMENTO DAS ESPECIES,
ARTES E INSTALACIÓNS OBXECTO DE PROCEDEMENTOS ADMINISTRATIVOS
POR INSTANCIA DE PARTE (MÉRITO).
954	PERMISO CONDUCIR B (R.I.).
CÓDIGO-DESCRICIÓN TIPOS DE ADMINISTRACIÓN:
ETG	ESPECIAL (ESCALA TÉCNICA DO SERVIZO DE GARDACOSTAS DE GALICIA).
EEG	ESPECIAL (ESCALA EXECUTIVA DO SERVIZO DE GARDACOSTAS DE GALICIA).
EAG	ESPECIAL (ESCALA DE AXENTES DO SERVIZO DE GARDACOSTAS DE GALICIA).
CÓDIGO-DESCRICIÓN DOUTRAS ADMINISTRACIÓNS:
A11	ADSCRICIÓN INDISTINTA A FUNCIONARIOS DA XUNTA DE GALICIA, ESTADO E
CC.AA.
AXG	ADSCRICIÓN EXCLUSIVA A FUNCIONARIOS DA XUNTA DE GALICIA.